钦定古今图书集成/明伦汇编/交谊典/第077卷 > 《满江红》〈饯卢光祖赴鼎州幕〉前人
## 钦定古今图书集成/明伦汇编/交谊典/第077卷 > 《满江红》〈饯卢光祖赴鼎州幕〉前人

津鼓咚咚，三老醉、知谁留得。都不记、琵琶洲畔，草青
江碧。桃李春风吹不断，烟霞秋兴清无极。怅尊前、桂
子有馀香，曾相识。残雨昼，初凉夕。高烛烂，新醅白。
听长歌欢意，不知愁色。父老能寻循吏传，关河暂枉
诸侯客。待日边、一纸诏黄飞，胜相忆。